Are 40 Levels Of Ishq Related To Ishq
1 . Ji yai sab shirkiya rawaiyai hain laikin yai aqiday wala shirk nhi hai, toh is par shirk wala hukam nhi lagta. Dusri baat yai kai kuch shirkiya rawaiyai aisay hain jo kai insan ko batadreej shirk ki taraf lai kai jaa saktay hain, is liya aisay sab rawaiyon sai bacha chaiyai. Kuch shirkiya rawaiai kabeera gunnah ban saktau hain, jaisay auham ki pairwi kabeera gunahon main aati hai kyunkai yai aik adat kai tor pa insan ki zindagi ka mamul ban jati hai. Isi Tarah kisi shirkiya rawaiyai main mustaqil mizaji bh ussay gunnah bana sakti hai. Aik do dafa aisa hoo janay kai baad insan ruju kar lai toh phir is ka darja kabira gunnah ka nhi hoo sakta. Is liya shirkiya rawaiyai kai mukhtalif darjaat hain insan kai majmui rawaiyai ko lai kar. 2 . Chunkai shirk aqiday ka mamla hai jiska zahur shirkiya amal main hota hai, isliya uska mamla bhot wazeh hai. Shirkiya rawaiyai sab aik jaisay nhi hotay, balkay kuch aqeeday ki had tak pukhta hoo jatay hain jaisay kai hadith main bayan hua jin logon ka sitaron par iman thaa, woh mamla sakht hoo jaye ga, laikin agar abhi baat aqiday tak nhi phonchi, balkau mehaz kuch amal aisay hoo rahay hain, toh unpar tawajjo dilae jayegi, hukam nho lagaya jayega. Aur unka mamla bh kam sakht hoga. 3 . Agar kisi bh cheez ka ishq insan ko us maqam par lai gaya hai jo baagh walay ki misal main bayan hua toh woh shirkiya rawaiya hoga. Iski aur surtain bh hoo sakti hain jaisay kisi kai liya ishq khuda kai hukam kai muqablay main aa jaye. Ibtida main yai shirkiya rawaiya hoga, laikin apni inteha main yai iman kai manafi aik amal ban jayega. Ishq ki had tak kisi ko khuda kai muqabil khara kar dain amumi khilaf warzi kai brabar nhi hoo sakta. Amumi khilaf warzi par yaqeenan iska itlaq nhi hota kyunkai woh kisi bh aam moharik kai tehat hoo sakti hai.